Coco (joki)

Coco (esp. Río Coco) on joki Keski-Amerikassa. Sen lähteet ovat Hondurasissa, ja se muodostaa osan Hondurasin ja Nicaraguan välisestä rajasta. Coco on noin 780 kilometriä pitkä, ja sen virtaama on 52,2 kuutiometriä sekunnissa. Coco-joen lähde on San Marcos de Colónin alueella Hondurasin eteläosassa, lähellä Nicaraguan rajaa. Se virtaa Hondurasista itään Nicaraguan puolella, missä se kääntyy pohjoiseen lähellä Kilambé-vuorta. Keski- ja alajuoksulla Nicaraguan ja Hondurasin välinen raja seuraa Cocojokea. Rajasta sovittiin virallisesti vasta vuonna 1961. Coco laskee Gracias a Diosin niemen kohdalla Karibianmereen. Se muodostaa pienen suiston, jossa joki on hajaantunut kolmeen uomaan. Lähteet Bonell, Michael; Hufschmidt, Maynard M. & Gladwell, John S.: Hydrology and Water Management in the Humid Tropics. Cambridge University Press, 1993. ISBN 978-0-521-45268-7 Google-kirjat Viitattu 13.12.2011. (englanniksi) Viitteet